જોકે એક પણ જાહેરાત વિના મૅગેઝિન ચલાવવાનું સાહસ ખેડવા પાછળ ભોલાભાઈ પાસે બીજું પણ એક કારણ હતું. તેમણે કચ્છી મેમણ માટેની કહેવત ખરી પુરવાર કરવી હતી. તે વિશે ભોલાભાઈ કહે છે : ‘કચ્છી મેમણ કચ્છની એક બાજુના રણ અને બીજી બાજુના સમુદ્ર વચ્ચે રહીને મોટો થાય છે. એવું કહેવાય છે કે રણ અને દરિયા સાથે લડીને સફળ થાય તે જ ખરો સાહસિક કચ્છી મેમણ કહેવાય છે !’ છેલ્લાં ચોવીસ વરસથી ‘એક પણ જાહેરખબર વિનાનું દુનિયાનું એકમાત્ર સાપ્તાહિક’ ચલાવતા ભોલાભાઈ સાચા અર્થમાં કચ્છી મેમણ છે એવું કહેવાની જરૂર છે ખરી ?